Guajakil-golfaj kaj tumbesiaj mangrovoj

La  Guajakil-golfaj kaj tumbesiaj mangrovoj estas tersupraĵa ekoregiono el la nord-anda ekoprovinco de la neotropisa ekozono laŭ la tipologio de la Monda Natur-Fonduso (WWF). Ĝi situas en Guajakila Golfo, en norda  Peruo kaj suda Ekvadoro. Biome la ekoregiono apartenas al mangrovoj. Ĝi ankaŭ estas parto de la biodiverseco-riĉaĵejo Tumbesiaj, ĉokoaj kaj magdalen-valaj tropikaj arbaroj.

Priskribo
La ekoregiono havas areon de 3 300 km². Ĝi estas limigita al plantaj formacioj de rizoforaj (Rhizophora  spp.) arbaroj kiuj troviĝas ĉe la kunfluejo de multaj riveroj kiuj enfluas Guajalilan Golfon kaj Pacifikan Oceanon. Tiuj arbaroj estas adaptataj al daŭre inunditaj cirkonstancoj kaj al rezultantaj medioj, kiuj prezentas malmulton da disponebla oksigeno. Diverseco de flaŭro kaj faŭno povas esti trovata en tiu ĉi mangrova ekoregiono, inkluzive de anasoj, ardeedoj, kaj pegedoj same kiel Iguana kaj primatoj.

Je la ekvadora flanko de la mangrova ekoregiono, speciale apud la urboj de Machala kaj Santa Rosa en la provinco de El Oro, multaj salikokbienoj estas elfositaj por eksportado de salikokoj al Usono, Eŭropo kaj aliaj regionoj. Salikokoj estas unu el la ekvadoraj ĉefaj eksportaĵoj kune kun nafto kaj derivaĵoj, bananoj kaj ornamaj plantoj.

Je la perua flanko troviĝas la Nacia Tumbesia Mangrova Naturprotektejo.

Vidu ankaŭ
Ekologia klasifiko de la tersupraĵoj
Konservada stato de ekoregiono

Eksteraj ligiloj

 Ekoregiono NT1413 : Guajakil-golfaj kaj tumbesiaj mangrovoj (WWF)
  Guajakil-golfaj kaj tumbesiaj mangrovoj (WWF-Wildworld)
 Guajakil-golfaj kaj tumbesiaj mangrovoj (Wildworld) - Nacia Geografia Societo 
 Guajakil-golfaj kaj tumbesiaj mangrovoj (The Encyclopedia of Earth)
 Guajakil-golfaj kaj tumbesiaj mangrovoj (Globalspecies)
 Situo de la ekoregiono : tajpu Tumbes 
 Tumbesiaj, ĉokoaj kaj magdalen-valaj tropikaj arbaroj  - (Naturprotekto Internacie)

Kategorio:Neotropisaj ekoregionoj
Kategorio:Mangrovaj ekoregionoj
Kategorio:Biodiverseco-riĉaĵejoj
Kategorio:Geografio de Ekvadoro
Kategorio:Geografio de Peruo